สวัสดีครับคุณครับ คือผมอยากถามว่าผมเป็นอะไรหรอครับ ทำไมผมถึงพูดจา วกไปวนมาไม่หาย (เป็นตั้งแต่เด็กแล้วล่ะครับ จนตอนนี้อายุ16 จะย่างเข้า17อยู่ละ) บางครั้งก็พูดจาไม่คิดก่อนพูดตลอดเลย อาจจะสาเหตุที่ว่าผมเป็นคนสมองช้าเข้าใจอะไรยากด้วยล่ะมั้งครับ แต่ผมก็รู้ตัวเร็วเหมือนกันนะครับ ว่าพูดอะไรไม่ดีออกไป(หลังจากพูดไปแล้ว)(บางครั้ง) สรุปผมเป็นโรคอะไรหรือครับ? แล้วควรทำยังไงต่อไปดี? ผมกลัวการเข้าสังคมมากเลยตอนนี้😭 ปล.บางครั้งผมก็พูดได้ดีเหมือนกัน (ไม่ทำให้ใครเสียหาย) เนื่องด้วยผมใจเย็น..แต่ก็กังวลใจอยู่ดี ผมใจเย็นตลอดไม่ได้😞 ปล.ผมพิมพ์แล้วก็ลบ พิมพ์แล้วก็ลบหลายรอบมากเลยข้อความนี้
สวัสดีค่ะ อาการพูดจาวกวนไปมาไม่รู้เรื่องนั้น อาจจะมีปัญหาได้หลายจากจุดเช่น จากปัญหาเรื่องสติปัญญา ปัญหาเรื่องในสมองเช่นสมองบางส่วนขาดเลือดทำให้เสียการควบคุมการเรียบเรียงคำพูดออกมาให้เป็นประโยค หรือเป็นโรคทางจิตเวชบางประเภทที่ทำให้มีปัญหาในการสื่อสารกับผู้อื่น โรคที่มีปัญหาในการเรียนรู้หรือเข้าสังคม เป็นต้นโดยการให้ได้การวินิจฉัยที่แน่ชัดนั้น จำเป็นต้องได้รับการตรวจร่างกายอย่างละเอียด เช่นตรวจทางระบบประสาท การพูด การขยับกล้ามเนื้อต่างๆว่าเป็นปกติหรือไม่ ถ้าไม่ใช่ปัญหาทางกาย แพทย์อาจส่งพบจิตแพทย์เพื่อประเมินสุขภาพจิตอย่างละเอียดให้ได้การวินิจฉัยต่อไป แต่ถ้าเป็นมาตั้งแต่เด็กไม่ได้เพิ่งมาเป็น อาจจะนึกถึงเรื่องปัญหาโรคทางจิตเวชมากกว่าเบื้องต้นดูแลสุขภาพทั่วไปได้ตามปกติ กินอาหารที่มีประโยชน์ ใช้เวลาว่างกับกิจกรรมที่ชอบและมีประโยชน์เช่นกีฬา ดนตรี พูดคุยกับคนที่ไว้ใจได้เพื่อระบายความรู้สึกและปัญหาที่มีค่ะ